"L-am simțit pe Dumnezeu!". Locul din România care a vibrat pe acorduri de orgă în Săptămâna Patimilor la catolici
Este Săptămâna Patimilor pentru catolici, iar la Catedrala Romano-Catolică din Alba Iulia sute de oameni au asistat la un concert special de orgă.
Spectacolul a purtat publicul prin secole de istorie a muzicii, cu lucrări adaptate sau scrise special pentru acest instrument.
Impresionanta catedrală romano-catolică din Alba Iulia, cu o istorie de 1.000 de ani, a vibrat marți pe acorduri de orgă. Oamenii au fost vrăjiți de spectacol.
Femeie: "Mi s-a părut minunat, orga a sunat extraordinar, l-am simțit pe Dumnezeu".
Femeie: "E o taină în toată chestia asta cu muzica, trebuie să o simți până în adâncul inimii și a sufletului. Are niște vibrații care te pătrund".
Femeie: "Nu pot să descriu. Deosebit, înălțător".
Femeie: "A fost splendid. Mă bucur că am avut ocazia să particip la concert și sunt foarte mulți ani de când nu am fost la un concert".
La clape a fost Eduard Antal, un nume important în lumea artistică, în Europa.
Eduard Antal, organist: "Este un instrument minunat la care poate fi cântată o muzică extrem de diversă pe o paletă foarte de extinsă de la muzică barocă, muzică din renaștere până la muzică contemporană".
Orga din incinta catedralei datează din secolul al XIX-lea.
Robert Roman, managerul Palatului Principilor Alba Iulia: "Are 2.209 tuburi grupate în mănunchiuri și amplitudinea ei ocupă tot peretele de deasupra intrării în catedrală. Sunetul este mmai amplu, învăluie catedrala și are o reverberație aparte, este o orgă de stil neogotic".
Concertul, inclus în turneul național "Orgile României", a ajuns la cea de-a VI-a ediție.
Sursa: Pro TV
Etichete: concert,
Dată publicare:
27-03-2024 07:42